CELEX: 62015CN0563
Language: ro
Date: 2015-11-04 00:00:00
Title: Cauza C-563/15: Acțiune introdusă la 4 noiembrie 2015 – Comisia Europeană/Regatul Spaniei

18.1.2016   
            
            
               RO
            
            
               Jurnalul Oficial al Uniunii Europene
            
            
               C 16/21
            
         Acțiune introdusă la 4 noiembrie 2015 – Comisia Europeană/Regatul Spaniei
   (Cauza C-563/15)
   (2016/C 016/27)
   Limba de procedură: spaniola
   
      Părțile
   
   
      Reclamantă: Comisia Europeană (reprezentanți: L. Pignataro-Nolin și E. Sanfrutos Cano, agenți)
   
      Pârât: Regatul Spaniei
   
      Concluziile reclamantei
   
   
               —
            
            
               constatarea faptului că, în privința următoarelor depozite de deșeuri: Torremolinos (Málaga), Torrent de S’Estret (Andratx, Mallorca), Hoya de la Yegua de Arriba (Yaiza, Lanzarote), Barranco de Butihondo (Pájara, Fuerteventura), La Laguna-Tiscamanita (Tuineje, Fuerteventura), Lomo Blanco (Antigua, Fuerteventura), Montaña de Amagro (Galdar, Gran Canaria), Franja Costera de Botija (Galdar, Gran Canaria), Cueva Lapa (Galdar, Gran Canaria), La Colmena (Santiago del Teide, Tenerife), Montaña Los Giles (La Laguna, Tenerife), Las Rosas (Güimar, Tenerife), Barranco de Tejina (Guía de Isora, Tenerife), Llano de Ifara (Granadilla de Abona, Tenerife), Barranco del Carmen (Santa Cruz de la Palma, La Palma), Barranco Jurado (Tijarafe, La Palma), Montaña Negra (Puntagorda, La Palma), Lomo Alto (Fuencaliente, La Palma), Arure/Llano Grande (Valle Gran Rey, La Gomera), El Palmar – Taguluche (Hermigua, La Gomera), Paraje de Juan Barba (Alajeró, La Gomera), El Altito (Valle Gran Rey, La Gomera), Punta Sardina (Agulo, La Gomera), Los Llanillos (La Frontera, El Hierro), Faro de Orchilla (La Frontera, El Hierro), Montaña del Tesoro (Valverde, El Hierro), Arbancón, Galve de Sorbe, Hiendelaencina, Tamajón, El Casar, Cardeñosa (Àvila), Miranda de Ebro (Burgos), Poza de la Sal (Burgos), Acebedo (León), Bustillo del Páramo (León), Cármenes (León), Gradefes (León), Noceda del Bierzo (León), San Millán de los Caballeros (León), Santa María del Páramo (León), Villaornate y Castro (León), Cevico de la Torre (Palencia), Palencia (Palencia), Ahigal de los Aceiteros (Salamanca), Alaraz (Salamanca), Calvarrasa de Abajo (Salamanca), Hinojosa de Duero (Salamanca), Machacón (Salamanca), Palaciosrubios (Salamanca), Peñaranda de Bracamonte (Salamanca), Salmoral (Salamanca), Tordillos (Salamanca), Basardilla (Segovia), Cabezuela (Segovia), Almaraz del Duero (Zamora), Cañizal (Zamora), Casaseca de las Chanas (Zamora), La Serratilla (Abanilla), Las Rellanas (Santomera) și El Labradorcico (Águilas), Regatul Spaniei nu și-a îndeplinit obligațiile care îi revin în temeiul articolelor 13 și 15 din Directiva 2008/98/CE (1) a Parlamentului European și a Consiliului din 19 noiembrie 2008 privind deșeurile și de abrogare a anumitor directive;
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   
            
               1.
            
            
               Încălcarea articolului 13 din Directiva 2008/98/CE
               Articolul 13 din Directiva 2008/98 prevede că statele membre trebuie să adopte măsurile necesare pentru a garanta că gestionarea deșeurilor se face fără a pune în pericol sănătatea populației și fără a dăuna mediului. Informațiile de care dispune Comisia confirmă existența, la data avizului motivat suplimentar, a 61 de depozite de deșeuri ilegale care nu au fost încă sigilate sau reabilitate. Existența unei astfel de situații o perioadă prelungită are în mod necesar drept consecință o degradare semnificativă a mediului. Prin urmare, Comisia concluzionează că, pentru fiecare dintre aceste depozite de deșeuri, Regatul Spaniei nu și-a îndeplinit obligațiile care îi incumbă în temeiul articolului 13 din Directiva 2008/98.
            
         
            
               2.
            
            
               Încălcarea articolului 15 din Directiva 2008/98/CE
               Articolul 15 alineatul (1) din Directiva 2008/98 obligă statele membre să ia măsurile necesare pentru a se asigura că orice producător inițial de deșeuri sau alt deținător de deșeuri efectuează el însuși operațiunea de tratare a deșeurilor sau transferă această operațiune unui agent, unei unități sau întreprinderi care desfășoară activități de tratare a deșeurilor sau unui colector de deșeuri public sau privat în conformitate cu articolele 4 și 13 din această directivă. Existența, în prezent, a 61 de depozite de deșeuri ilegale care nu au fost încă sigilate sau reabilitate permite Comisiei să concluzioneze că autoritățile spaniole nu au luat toate măsurile necesare în sensul acestei dispoziții, întrucât acestea nu au împiedicat, o perioadă îndelungată, deversarea ilegală de deșeuri în aceste depozite de deșeuri și nu au garantat, așadar, tratarea acestor deșeuri în conformitate cu dispozițiile sus-menționate.
            
         
      (1)  JO L 312, p. 3.